Foto: Shutterstock

TURISTI koji su se uputili na Mediteran preko praznika upozoreni su od strane UN-a kako bi se virus zika mogao širiti na tom području preko ugriza komaraca, piše Daily Mail.

Dosad je prijetnja izloženosti južne Europe virusu bila niža, jer vrsta komarca koja širi bolest rijetka u Španjolskoj, Francuskoj, Portugalu, Italiji i Grčkoj.

WHO je jučer upozorio kako bi se virus mogao proširiti i Europom, s obzirom na činjenicu kako bi vrsta komarca koja se inače nalazi na tom području, komarac Aedes Albopictus, mogla širiti virus.

Među zemljama u kojima živi ta vrsta komarca nalazi se i Hrvatska, zajedno s Francuskom, Grčkom, Italijom, Maltom, Slovenijom, Španjolskom i Švicarskom, javlja Europski centar za prevenciju i kontrolu bolesti.

Tekst se nastavlja ispod oglasa

Mediteran u opasnosti od širenja virusa

Upozorenje će vjerojatno zadati nove glavobolje turističkim operaterima i agencijama, s obzirom da su putničke agencije već zabilježile značajan pad putovanja u Južnu Ameriku te na druga područja pogođena virusom.

Doktorica Zsuzsanna Jakab, regionalna direktorica WHO-a za Europu, upozorila je kako je prijetnja na Mediteranu stvarna.

"Svaka europska zemlja u kojoj Aedes komarci žive je u opasnosti od širenja zika virusa", kazala je.